open-index/open-wikipedia-markdown huggingface dataset:
Alberto Alesina

**Alberto Francesco Alesina** (født 29. april 1957 i Broni i Italia, død 23. mai 2020 i New York) var en italiensk samfunnsøkonom og professor ved Harvard University. Han er kjent for sin forskningsinnsats i politisk økonomi.

Alesina studerte ved Universitá Bocconi i Milano og Harvard University, der han tok doktorgrad i 1986. Etter å ha vært på *[[tenure track]]* ved Carnegie Mellon University og tilknyttet National Bureau of Economic Research, vendte han tilbake til Harvard. Han ble full professor der i 1993.

## Bokutgivelser
* med Francesco Giavazzi: *Europe and the Euro*, Chicago: University of Chicago Press, 2010. ISBN 0-226-01283-2
* med Francesco Giavazzi: *The Future of Europe. Reform or Decline*, Cambridge, MA: MIT Press, 2006. ISBN 0-262-01232-4
* (red.): *Institutional reforms. The case of Colombia*, Cambridge, MA: MIT Press, 2005. ISBN 0-262-51182-7
* med Edward L. Glaeser: *Fighting Poverty in US and Europe*, Oxford: Oxford University Press, 2004. ISBN 0-19-926766-9
* med Enrico Spolaore: *The Size of Nations*, Cambridge, MA: MIT Press, 2003. ISBN 0-262-01204-9
* med Robert J. Barro (red.): *Currency Unions*, Stanford: Hoover Institution Press, 2001. ISBN 0-8179-2842-1
* med Nouriel Roubini og Gerald Cohen: *Political Cycles and the Macroeconomy*. Cambridge: MIT Press, 1997. ISBN 0-262-01161-1
* med Howard Rosenthal: *Partisan Politics, Divided Government and the Economy*. Cambridge: Cambridge University Press, 1995. ISBN 0-521-43029-1
* med Geoffrey Carliner (red.): *Politics and economics in the eighties*, Chicago: University of Chicago Press, 1991. ISBN 0226012808

## Referanser


## Eksterne lenker
* Presentasjon, Harvard University
Liste over ordførere i Flå

Dette er en **liste over ordførere i [[Flå]]** kommune i Buskerud.

Flå ble utskilt fra Nes kommune 1. januar 1905, og hadde ved opprettelsen 1491 innbyggere.

## Kilder
**[http://urn.nb.no/URN:NBN:no-nb_digibok_2007112200062 Flå i bilder 1876-1990]*. Flå kommunes hovedutvalg for kultur 1990 (s. 246-249, digitalisert av Nasjonalbiblioteket)
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
*Fløværingen: Avskjed (s. 4, nr. 8, desember 2007)
*Fløværingen: Kjære Flåværing! (s. 3, nr. 8, desember 2007)
Jiang Wen

**Jiang Wen** (; født 5. januar 1963 i Tangshan i provinsen Hebei i Folkerepublikken Kina) er en kinesisk skuespiller og regissør. Han er også sanger og forfatter. Som regissør tilregnes han gjerne «sjette generasjon» av kinesiske filmskapere. Jiang er også internasjonalt godt kjent som skuespiller, siden han hadde hovedrolle sammen med Gong Li i Zhang Yimous debutfilm *[[Rødt korn (film)|Rødt korn]]* (1986).

Blant hans roller har vært en rekke kjente personer fra Kinas historie, som Ying Zheng, Cao Cao, Li Lianying, Puyi og Charlie Soong.

## Litteratur
* Jerome Silbergeld: *Body in Question: Image and  Illusion in Two Chinese Films by Director Jiang Wen*, Princeton: Princeton University Press, 2008

## Referanser


## Eksterne lenker
*
Løkeberg skole

**Løkeberg skole** er en barneskole i Haslum i Bærum kommune, som åpnet mandag 5. januar 1998. Skolen har ca. 550 elever og har 2 gymsaler og et skolebibliotek. Det er totalt 21 klasser fordelt på 1.–7. klasse, A-C. Russelåtskriveren Tix har vært elev og ansatt her.

## Eksterne lenker
*
John Byrne

**John Frederick Byrne** (født 1. februar 1961 i Manchester i England) er en irsk tidligere fotballspiller som spilte i angrep i sin aktive karriere. Han er mest kjent for sine opphold hos klubbene York City FC, Queens Park Rangers FC og Brighton & Hove Albion FC, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.

## Klubbkarriere
Byrne begynte sin fotballkarriere hos den nordengelske klubben York City FC i 1979, hvor han spilte 175 seriekamper og scoret 55 mål fordelt over fem sesonger. På høsten 1984 spilte York City ligacupkamper (andre runde) mot Queens Park Rangers FC, som umiddelbart meldte interesse for Byrne. I slutten av oktober meldte han overgang til QPR på en overgangssum verdt £115 000. Her dannet han en målfarlig duo med Gary Bannister, og fordelt over fire sesonger spilte han seriekamper og tegnet seg for 30 mål. Han var også med å spille klubben frem til finalen i Milk Cup i 1985/1986-sesongen mot Oxford United FC, men tapte denne 3–0.

I mai 1988 ble Byrne solgt til den franske klubben Le Havre AC på en overgangssum verdt £175 000. Han ankom klubben på samme tid som landsmannen Frank Stapleton, men endte opp med en sesong lenger og fikk 49 seriekamper samt 16 seriemål for Le Havre. I september 1990 gikk turen tilbake til England, hvor han skrev under på en kontrakt med Brighton & Hove Albion FC på en overgangssum verdt £120 000. Dette ble for øvrig hans første av i alt tre opphold i klubben. I oktober 1991 gikk turen videre til Sunderland AFC for £225 000, hvor han utmerket seg med å score i samtlige runder av FA-cupen (totalt syv mål) med unntak av finalen mot Liverpool FC, hvor Sunderland tapte 0–2.

Etter nøyaktig ett år hos Sunderland ble Byrne signert av Millwall FC for en overgangssum verdt £250 000. Der spilte han 17 kamper, men slet med å finne veien til målmaskene og ble følgelig lånt ut til Brighton & Hove Albion på vårsesongen 1993. I november 1993 ble han solgt til Oxford United, hvor han spilte 55 seriekamper og scoret 18 mål på to sesonger. I februar 1995 gikk Byrne på en fri overgang tilbake til Brighton & Hove Albion, hvor han avsluttet sin aktive karriere etter avslutningen av 1995/1996-sesongen.

## Landslagskarriere
Byrne sin landslagsdebut for  den 5. februar 1985 i en vennskapskamp mot  (1–2). Han ble siden tatt ut i troppen til EM i fotball 1988 av landslagstrener Jack Charlton, men fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt spilte Byrne 23 landskamper og scoret fire mål for Irland.

## Meritter
;York City FC
* 4. divisjon (1): 1983/1984

## Referanser


## Eksterne lenker
* 
*  Footballdatabase.eu – Player, John Byrne
*  National-football-teams.com – John Byrne – Spillerprofil
Shikoku Facula

**Shikoku Facula** er en region med lyse materialer på Titan, planeten Saturns største måne. Regionen ble først sett på bilder tatt av *[[Cassini-Huygens|Cassini]]* i oktober 2004 og har siden blitt observert flere ganger. Før regionen fikk sitt offisielle navn av Den internasjonale astronomiske union i august 2005 hadde den kallenavnet «Great Britain» på grunn av regionens forms likhet med den øya på jorden. Formasjonen måler 200×160&nbsp;km og ligger innenfor Shangri-Las mørke region på 10,4° sørlig bredde og 164,1° vestlig lengde.
Formel 1-sesongen 1972

**Formel 1-sesongen 1972** var den 23. sesongen av FIAs Formel 1-verdensmesterskap. Sesongen startet 23. januar 1972 og ble avsluttet 8. oktober etter tolv løp. Emerson Fittipaldi vant sitt første verdensmesterskap for førere, mens konstruktørmesterskapet ble vunnet av Lotus. I løpet av året ble det også kjørt seks Formel 1-løp utenom verdensmesterskapet.

## Oppsummering av sesongen
I 1972 fokuserte Team Lotus igjen på Type 72-chassiset. Imperial Tobacco fortsatte som sponsor for teamet med sitt nye John Player Special-merke, og bilene fikk et nytt utseende i svart og gull. Lotus vant konstruktørmesterskapet og førermesterskapet ble vunnet av deres nye førstefører, den 25 år gamle brasilianeren Emerson Fittipaldi, som ble den yngste verdensmesteren til da. Jackie Stewart kom på andreplass i mesterskapet.

BRM-teamet tok sin siste seier da Jean-Pierre Beltoise vant regnværsløpet i Monaco i en BRM P160.

Nederlands Grand Prix ble kansellert dette året ettersom sikkerhetsoppgraderingene på Zandvoort ikke var fullført i tide til løpet. Løpet var ment å arrangeres mellom Belgias og Frankrikes Grand Prix.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1972.

## Sluttresultater 1972
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de fem beste resultatene av de seks første løpene og de fem beste resultatene fra de siste seks løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de fem beste resultatene av de seks første løpene og de fem beste resultatene fra de siste seks løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1972, som ikke inngikk i verdensmesterskapet.

## Referanser


## Eksterne lenker
*
Tim Wellens

**Tim Wellens** (født 15. mai 1991 i Sint-Truiden) er en belgisk landeveissyklist. Han ble profesjonell for UCI WorldTourlaget Lotto Soudal 1. juli 2012.

## Meritter

;2008
: Nasjonal Junior-mester Montainbike
;2009
:Classique des Alpes
:4. etappe, Liège-La Gleize
:2.-plass sammenlagt, Kroz Istru
::1. etappe
;2010
:La Roche 
;2012
:Brustem Sint-Truiden
:10.-plass sammenlagt, Tour de l'Avenir
:10.-plass sammenlagt, Tour of Beijing
:2.-plass sammenlagt, Vuelta a Navarra
;2014
:6. etappe og sammenlagt, Eneco Tour
;2015
:6. etappe og sammenlagt, Eneco Tour
:Grand Prix Cycliste de Montréal
;2016
:7. etappe, Paris–Nice
:6. etappe, Giro d'Italia
:Sammenlagt + 5. etappe, Polen rundt
;2017
:5. etappe, Ruta del Sol
:6. etappe, BinckBank Tour
:Tour de Wallonie
:Sammenlagt + 4. etappe, Tour of Guangxi
;2018
:Sammenlagt + 4. etappe, Ruta del Sol
:Brabantse Pijl
:4. etappe, Giro d'Italia
:Sammenlagt + 2. etappe, Vallonia rundt
;2019
:Trofeo de Tramuntana: Soller - Deia
:1. og 3. etappe (ITT), Vuelta a Andalucía
:3. etappe (ITT), Belgia rundt
:4. etappe, BinckBank Tour
;2020
:5. og 14. etappe, Vuelta a España
;2021
:Sammenlagt + 3. etappe, Étoile de Bessèges
;2022
:Trofeo Serra de Tramuntana
:2. etappe, Tour des Alpes-Maritimes et du Var
;2023
:3. etappe, Vuelta a Andalucia Ruta Ciclista Del Sol
:Sammenlagt, Renewi Tour
;2024
:Belgisk mester på tempo
:2. etappe, Polen rundt (ITT)
:Sammenlagt, Renewi Tour
;2025
:Belgisk mester i landeveisritt
:15. etappe, Tour de France

## Referanser


## Eksterne lenker
*
National Medal of Science

**National Medal of Science** er en medalje for forskningsinnsats innstiftet av Kongressen i USA 25. august 1959. Den ble første gang utdelt i 1962.  National Medal of Science tildeles av USAs president etter innstilling fra en sakkyndig komite. Utmerkelsen administreres av National Science Foundation. Opprinnelig ble medaljen tildelt for innsats i fysikk, biologi, matematikk og ingeniørvitenskap. Senere er også psykologi og samfunnsvitenskap kommet med.

## Insignier

National Medal of Science består av en bronsemedalje med diameter på 83 mm. På avers viser den en knelende mann som holder et krystall i den ene hånden og skriver en ligning i sanden med den andre. Mannen befinner seg på en strand med bølger bak og har en stjerne over hodet. Innskriften «NATIONAL MEDAL OF SCIENCE» står i en bue langs kanten i øvre del av medaljen. 

Medaljen er opphengt i et bånd i fargene rødt, hvitt og blått. Den er til å bære om halsen.

## Tildeling
Det kan maksimalt foretas 20 tildelinger hvert år. Mottagerne må være statsborgere i USA. Per oktober 2012 var medaljen tildelt 468 forskere.

## Referanser


## Eksterne lenker
* Database over mottagere, National Science Foundation
Den nasjonale fortjenstorden for vitenskap

**Den nasjonale fortjenstorden for vitenskap** (portugisisk: *Ordem Nacional do Mérito Científico*) er en brasiliansk orden innstiftet 16. mars 1993 av Brasils president til belønning av vitenskapelig innsats. Brasils president er stormester, med ministeren for vitenskap og teknologi som ordenskansler.

## Inndeling
Den nasjonale fortjenstorden for vitenskap er inndelt i to trinn:
*Storkors (*Grã-Cruz*)
*Kommandør (*Comendador*) 

Ordensmedlemskap er organisert i to avdelinger: ordinært medlemskap for brasilianske statsborgere og tilleggsmedlemskap for utlendinger.

I tilknytning til ordenen finnes en medalje i sølv.

## Insignier
Ordenstegnet for Den nasjonale fortjenstorden for vitenskap består av et rødemaljert kors. Midtmedaljongen har et portrett av José Bonifácio de Andrada e Silva. Medaljongen har en lys blå bord med innskriften ORDEM MÉRITO CIENTÍFICO og tre stjerner nederst. Ordenstegnene er opphengt i rødt bånd med lyseblå kantstriper.

Ordensstjernen har åtte tagger med ordenstegnet i midten.

## Tildeling
Det er satt begrensninger på antall innehavere av Den nasjonale fortjenstorden for vitenskap med 200 brasilianske innehavere av storkors og 500 i kommandørklassen. Utenlandske mottagere kommer i tillegg.

## Referanser
Tui Regio

**Tui Regio** (lokalisert ved 20°S, 130°W) er en region på Titan i det sørvestlige hjørnet av Xanadu, oppkalt etter Tui, en kinesisk gudinne for lykke, glede og vann. Tui synes å mangle erosjonskanalene som markerer andre høyland på Titan, og det antyder at regionen er geologisk ung.

## Referanser
Ivar Engebretsen Tufte

**Ivar Engebretsen Tufte** (født 8. januar 1875, død april 1962) var en norsk politiker. Han var ordfører i Flå fra 1920 til 1928. I perioden 1931-1933 var han stortingsrepresentant for Buskerud fra Høyre, og var medlem av Landbrukskomiteen. Av yrke var han gårdbruker, poståpner, handelsbestyrer (1900-1917) og bankkasserer (1920-1944). Han var medlem av Flå herredsstyre 1910-1931 og 1934-1940, og var leder av Flå Samlingsparti i 24 år.

Ivar Engebretsen Tufte ble i 1952 tildelt Kongens fortjenstmedalje i sølv.

## Referanser


## Kilder
* Biografi hos Norsk samfunnsvitenskapelig datatjeneste  (besøkt 13. oktober 2012)
* *[http://urn.nb.no/URN:NBN:no-nb_digibok_2007112200062 Flå i bilder 1876-1990]*. Flå kommunes hovedutvalg for kultur 1990 (s. 247, digitalisert av Nasjonalbiblioteket)

## Eksterne lenker
*
Liste over ordførere i Rakkestad

Dette er en **liste over ordførere i [[Rakkestad]]** kommune i Østfold. 

Kommunen ble opprettet da formannskapslovene ble innført i 1837. 1. juli 1917 ble Degernes kommune utskilt fra Rakkestad. Den gjenværende delen av Rakkestad kommune hadde da 4395 innbyggere. 1. januar 1964 ble Rakkestad, med 5344 innbyggere, slått sammen med Degernes igjen til nye Rakkestad kommune. Da Varteig kommune sammen med Skjeberg og Tune ble innlemmet i Sarpsborg kommune 1. januar 1992, ble en liten del av Varteig med 12 innbyggere overført til Rakkestad kommune.

## Kilder
*Torleiv H. Toftedahl og Carl M. Krosby: *[http://urn.nb.no/URN:NBN:no-nb_digibok_2010110806067 Rakkestad herred 1814-1914]*. E. Sem, Fredrikshald 1914 (s. 121-123, digitalisert av Nasjonalbiblioteket)
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
*Martin Dehli: Rakkestads historie bind III Bygdehistorien 1837-1940, Rakkestad kommune 1996
*Guro Nordby: Rakkestads historie bind IV Bygdehistorien 1940-2000, Rakkestad kommune 2002
Max Planck-medaljen

**Max Planck-medaljen** er en utmerkelse utdelt årlig siden 1929 av Deutschen Physikalischen Gesellschaft (DPG) for innsats innen teoretisk fysikk. Utmerkelsen består av en gullmedalje med portrett av fysikeren Max Planck (1858–1947) og et diplom.

## Mottagere
Disse har mottatt medaljen:

*1929: Max Planck og Albert Einstein
*1930: Niels Bohr
*1931: Arnold Sommerfeld
*1932: Max von Laue
*1933: Werner Heisenberg
*1934–1936: Ikke utdelt
*1937: Erwin Schrödinger
*1938: Louis-Victor de Broglie
*1939–1941: Ikke utdelt
*1942: Pascual Jordan
*1943: Friedrich Hund
*1944: Walther Kossel
*1945–1947: Ikke utdelt
*1948: Max Born
*1949: Otto Hahn og Lise Meitner
*1950: Peter Debye
*1951: James Franck og Gustav Hertz
*1952: Paul Dirac
*1953: Walther Bothe
*1954: Enrico Fermi
*1955: Hans Bethe
*1956: Victor Weisskopf
*1957: Carl Friedrich von Weizsäcker
*1958: Wolfgang Pauli
*1959: Oskar Klein
*1960: Lev Landau
*1961: Eugene Paul Wigner
*1962: Ralph Kronig
*1963: Rudolf Peierls
*1964: Samuel Abraham Goudsmit og George Eugene Uhlenbeck
*1965: Ikke utdelt
*1966: Gerhart Lüders
*1967: Harry Lehmann
*1968: Walter Heitler
*1969: Freeman Dyson
*1970: Rudolf Haag
*1971: Ikke utdelt
*1972: Herbert Fröhlich
*1973: Nikolaj Bogoljoebov
*1974: Léon Van Hove
*1975: Gregor Wentzel
*1976: Ernst Carl Gerlach Stückelberg
*1977: Walter Thirring
*1978: Paul Peter Ewald
*1979: Markus Fierz
*1980: Ikke utdelt
*1981: Kurt Symanzik
*1982: Hans-Arwed Weidenmüller
*1983: Nicholas Kemmer
*1984: Res Jost
*1985: Yoichiro Nambu
*1986: Franz Wegner
*1987: Julius Wess
*1988: Valentine Bargmann
*1989: Bruno Zumino
*1990: Hermann Haken
*1991: Wolfhart Zimmermann
*1992: Elliott H. Lieb
*1993: Kurt Binder
*1994: Hans-Jürgen Borchers
*1995: Siegfried Grossmann
*1996: Ludvig Faddejev
*1997: Gerald Brown
*1998: Raymond Stora
*1999: Pierre Hohenberg
*2000: Martin Lüscher
*2001: Jürg Fröhlich
*2002: Jürgen Ehlers
*2003: Martin Gutzwiller
*2004: Klaus Hepp 
*2005: Peter Zoller 
*2006: Wolfgang Götze
*2007: Joel Lebowitz 
*2008: Detlev Buchholz 
*2009: Robert Graham 
*2010: Dieter Vollhardt
*2011: Giorgio Parisi 
*2012: Martin Zirnbauer
*2013: Werner Nahm
*2014: David Ruelle
*2015: Viatsjeslav F. Mukhanov
*2016: Herbert Wagner
*2017: Herbert Spohn
*2018: J. Ignacio Cirac
*2019: Detlef Lohse
*2020: Andrzej J. Buras
*2021: Alexander M. Polyakov

## Referanser


## Eksterne lenker
* Reglement for Max Planck-medaljen, Deutschen Physikalischen Gesellschaft
Formel 1-sesongen 1973

**Formel 1-sesongen 1973** var den 24. sesongen av FIAs Formel 1-verdensmesterskap. Sesongen startet 28. januar 1973 og ble avsluttet 7. oktober etter femten løp. Jackie Stewart vant verdensmesterskapet for førere for tredje gang, mens konstruktørmesterskapet for sjette gang ble vunnet av Lotus. I løpet av året ble det også kjørt to Formel 1-løp utenom verdensmesterskapet.

## Oppsummering av sesongen
Mens teamkameratene i Lotus, Emerson Fittipaldi og Ronnie Peterson var likestilte og konkurrerte mot hverandre, så var Jackie Stewart førstefører i Tyrrell og ble støttet av andrefører François Cevert. Stewart vant førermesterskapet, men i sesongens siste løp, USAs Grand Prix på Watkins Glen, krasjet Cevert i lørdagens treningsomgang og ble drept momentant. Stewart og Tyrrell trakk seg fra løpet, og ga dermed i praksis konstruktørtittelen til Lotus. Ved sesongslutt kunngjorde Stewart at han la opp som Formel 1-fører, en beslutning som var tatt forut for USAs Grand Prix.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1973.

## Sluttresultater 1973
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de syv beste resultatene av de åtte første løpene og de seks beste resultatene fra de siste syv løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de syv beste resultatene av de åtte første løpene og de seks beste resultatene fra de siste syv løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1973, som ikke inngikk i verdensmesterskapet.

## Referanser


## Eksterne lenker
*
Hans Pedersen Herrefosser

**Hans Pedersen Herrefosser** (født 8. desember 1800 på Hval i Lier, død 3. august 1869 på Herrefosser i Rakkestad) var en norsk politiker. Han var ordfører i Rakkestad i periodene 1840-41 og 1846-47, og stortingsrepresentant for Smaalenenes amt 1842-44.

Hans Pedersen var født i Lier, men vokste opp på farsgården Nordre Bø i Røyken, som han tok navnet etter. Hans Bø kjøpte i 1833 gården Herrefosser i Rakkestad, og tok så navnet etter denne gården. Han var medlem av Rakkestad herredsstyre fra 1838 til 1861, og var i tillegg til årene som ordfører, varaordfører 1848-53 og 1860-61. På Stortinget var han medlem av komiteen for budsjett og skattevesen.

Hans bror Peder Gjølstad var også ordfører i Rakkestad.

## Referanser


## Kilder
* Tallak Lindstøl: *[http://urn.nb.no/URN:NBN:no-nb_digibok_2006120500016 Stortinget og statsraadet 1814-1914. 1ste bind, 1ste del]*. Steen'ske Bogtrykkeri, Kristiania 1914 (s. 369, digitalisert av Nasjonalbiblioteket)
* A. Killingstad: *[http://urn.nb.no/URN:NBN:no-nb_digibok_2010061006006 Røyken Bygd før og nu]*. E. Sems trykkeri, Halden 1928 (s. 574-575, digitalisert av Nasjonalbiblioteket)
* Torleiv H. Toftedahl og Carl M. Krosby: *[http://urn.nb.no/URN:NBN:no-nb_digibok_2010110806067 Rakkestad herred 1814-1914]*. E. Sem, Fredrikshald 1914 (s. 121, 124 og 126, digitalisert av Nasjonalbiblioteket)
* Biografi hos Norsk samfunnsvitenskapelig datatjeneste (besøkt 13. oktober 2012)

## Eksterne lenker
*
Atlantis Utveksling

**Atlantis Utveksling** er en ikke-kommersiell stiftelse opprettet av Landsrådet for Norges barne- og ungdomsorganisasjoners i 1987. Stiftelsen har spesialisert seg på internasjonale utvekslingsprogrammer for ungdom og voksne i alle aldre. Formålet er å fremme respekt og forståelse for andre kulturer. 

Hvert år deltar rundt 800 personer både fra Norge og resten av verden på de forskjellige utvekslingsprogrammene. Flere av Atlantis’ programmer har eksistert i mer enn 40 år, alle med fokus på kulturutveksling.

Atlantis Utveksling tilbyr flere kulturutvekslingsprogrammer. 

## Programmer
Atlantis Utveksling tilbyr frivillig arbeid i utlandet til unge og voksne fra 16 år og oppover, samt praksisopphold i forbindelse med studier. Stiftelsen har samarbeidspartnere i Argentina, Ecuador, Guatemala, Filippinene, India, Malaysia, Ghana, Malawi, Namibia, Swaziland, Sør-Afrika, Tanzania og Uganda.

Stiftelsen tilrettelegger for at utenlandske au pairer kan bo med norske vertsfamilier, og for at norske ungdommer kan jobbe som au pair hos lokale vertsfamilier i England, Frankrike, Spania og Australia. I tillegg er stiftelsen tilbyder av norskkurs for au pairer i Norge.

Stiftelsen tilrettelegger også for at utenlandske landbrukspraktikanter og arbeidende gjester kan bo og jobbe på familiedrevne gårder og hoteller i Norge.

Atlantis Utveksling har vært en aktiv bidragsyter i den offentlige debatten om au pair-ordningen.  Stiftelsen deltok blant annet på Menneskerettighetsuka 2012, arrangert av Det juridiske fakultet ved Universitetet i Oslo. Atlantis Utveksling har også markert seg som en forsvarer av aupairordningen ved å fremme kulturutvekslingsaspektet. Atlantis Utveksling er den eneste norske formidleren av au pairer som er medlem i organisasjonen IAPA (International Au Pair Association). 

## Referanser


## Eksterne lenker
* www.atlantis.no
Siarö

**Siarö** er en øy i Stockholms skjærgård. Øya ligger rett nord for Ljusterö og er en del av Österåker kommune.

Siarö er hovedsakelig bebygget med fritidshus. Øya var militærstrategisk viktig under andre verdenskrig hvor Siaröfortet ble etablert, men senere flyttet til Kyrkogårdsön (idag vandrerhjem og turistattraksjonen «Siaröfortet») rett utenfor Siarösundet i Furusundsleden. Øya har ingen bro- eller fergeforbindelse med Ljusterö eller fastlandet og trafikkeres heller ikke av noen skjærgårdsbåt. Ett smalt sund, det såkalte Siarösundet med en minste bredde på cirka 30 meter skiller øya fra Ljusterö. 

Øya er særlig kjent for at Jussi Björling hadde sitt sommersted på øya, som fortsatt eies av familien. Jussi Bjørlig døde her i 1960.

## Eksterne lenker
* Det svenske kystartilleriets informasjon om Siarö
* Informasjon om Siaröfortet fra StockholmTown
Shawprisen

**Shawprisen** er en internasjonal forskningspris etablert i 2002 av Run Run Shaw fra Hongkong. Den deles ut en gang i året i feltene astronomi, biologi og medisin, samt matematikk. Prisen består av en medalje og prispenger på 1 million amerikanske dollar i hvert felt. Shawprisen ble første gang utdelt i 2004.

## Mottagere
Disse har mottatt prisen:

## Referanser


## Eksterne lenker
*
Liste over ordførere i Hamarøy

**Liste over ordførere i Hamarøy** er en kronologisk oversikt over ordførerne i Hamarøy kommune i Nordland siden formannskapslovene trådte i kraft fra 1. januar 1838.

## Ordførere siden 1838

;Forkortelser

## Fotnoter


## Referanser


## Kilder
*Hjemmesiden til Hamarøy kommune.
*Nettstedet Kommunal Rapport.
*Diverse partipolitiske hjemmesider.
*Norges ordførere 1929–1931. Digitalisert av Nasjonalbiblioteket.
*Norges kommunekalender 1995. 24. utgave. Digitalisert av Nasjonalbiblioteket.
Peder Gjølstad

**Peder Gjølstad** var ordfører i Rakkestad i perioden 1842-43. Han var født på gården Hval i Lier, men kjøpte sammen med broren Hans farsgården Nordre Bø i Røyken, som han tok navnet etter. I 1824 kjøpte Peder Bø gården Gjølstad i Rakkestad, en av bygdas største eiendommer, og tok så navnet etter denne gården. Han drev sagbruk og mølle i tillegg til gården, og ble med tiden en svært holden mann. I tillegg til de to årene som ordfører, var han varaordfører 1844-45.

Peders bror Hans Pedersen Herrefosser var også ordfører i Rakkestad, og satt én periode på Stortinget.

## Kilder
*A. Killingstad: *[http://urn.nb.no/URN:NBN:no-nb_digibok_2010061006006 Røyken Bygd før og nu]*. E. Sems trykkeri, Halden 1928 (s. 574-575, digitalisert av Nasjonalbiblioteket)
*Torleiv H. Toftedahl og Carl M. Krosby: *[http://urn.nb.no/URN:NBN:no-nb_digibok_2010110806067 Rakkestad herred 1814-1914]*. E. Sem, Fredrikshald 1914 (s. 121 og 124, digitalisert av Nasjonalbiblioteket)
Lasse Berntzen

**Lasse Berntzen** (født 16. januar 1960 i Sandefjord) er dosent ved Universitetet i Sørøst-Norge. Han har spesielt arbeidet med innovasjon i offentlig forvaltning, med fokus på IKT-basert innovasjon og bruk av teknologi for demokratisk deltagelse. Han har deltatt i en rekke forskningsprosjekter og forskningsnettverk som eGovMon, eGovMoNet og NET-EUCEN. Fra 2007 til 2009 deltok han som ekspert i utarbeidelsen av Europarådets anbefaling om e-demokrati. I 2009 ble han utnevnt til «IARIA Fellow» av International Academy, Research and Industry Association (IARIA) for sitt faglige engasjement.

Berntzen er også lokalpolitiker, og har representert Høyre i Holmestrand bystyre siden 1999 og i Vestfold fylkesting siden 2011. Han var politisk viseformann i Norges Konservative Studenterforbund (NKSF) 1986–1987 og formann i Den Konservative Studenterforening (DKSF) i 1988.

Han er cand.scient. fra Universitetet i Oslo fra 1995.

## Bibliografi
Lasse Berntzen har skrevet flere lærebøker, blant annet:
* *Utvikling av avanserte Internett-baserte applikasjoner*. NKI-forlaget, 2001 (ISBN 8256257113)
* *Moderne systemutvikling med Microsoft Solutions Framework*. NKI Forlaget 2002 (ISBN 8256257555)
* *Nettverk*. Bergen: Fagbokforlaget Vigmostad & Bjørke AS 2003 (ISBN 8276748678)
Han har også en rekke internasjonale publikasjoner.  Disse er registrert i forskningspubliseringssystemet Cristin.

## Referanser


## Kilder
* Oversikt over forskningsprosjekter etc. 
* Europarådets rekommendasjon om e-demokrati

## Eksterne lenker
* 
*
Ljusterö

**Ljusterö** er den største øya i Stockholms skjærgård som ikke har broforbindelse med fastlandet. Øya ligger i Österåker kommune, og er den 17. største øya i Sverige.

Øya har fergesamband til Östanå og båtforbindelse til Stockholm sentrum. Øya har i underkant av  fastboende, men i sommerhalvåret bor det mellom  og  på øya.

## Historie
Øyas eldste historie og kultur bærer preg av jordbruk, jakt og fiske som næringsveier. Fisket var lenge den viktigste næringsveien, men da skogen senere ble ryddet ti dyrkbar mark ble jordbruket viktigste næringsvei.

Øya var fram til 1800-tallet delt i to: Norra og Södra Ljusterö, men landhevningen skapte etterhvert en sammenhengende øy.

I et skrift fra 1322 omtales øya som *Sudhralyustra*, i betydningen *søndre ljuster*. En teori er at navnet kommer fra at øyas to sørlige, spisse odder minner om en lystregaffel.

I 1301 stadfestet kong Birger Magnusson en eiendomsoverdragelse mellom Abjörn Sixtensson og Karl Gregersson (Läma) hvor Södra Ljusterö var en del av denne. Øyen ble igjen nevnt i en ny eiendomshandel i 1322.

Norra Ljusterö ble gitt som len til Per Brahe den eldre på Rydboholms slott, og i 1641 til riksmarskalk Lennart Torstenson. Hans enke bodde senere i perioder på øya.

I 1535 blir det omtalt at det er 28 såkalte skattebønder (frie bønder) på Ljusterö, (18 på Norra Ljusterö og 10 på Södra Ljusterö). I løpet av de neste 40 årene kom det bare ytterligere to til, mens i perioden 1632 og 1719 økte antall gårder til rundt 100.

I 1719 hadde hele Stockholms skjærgård en samlet befolkning på rundt  personer, hvorav rundt 700 av disse bodde på Ljusterö. Rundt 400 av dem kan identifiseres ved navn, i første rekke i manntallslister. Den dyrkbare marken hadde da økt til rundt 250 hektar, og de største gårdene var ved Bolby, Gärdsvik og ved Mellansjö.
Dragon Storm

**Dragon Storm** er en stor, lys og kompleks konvektiv storm på Saturns sørlige halvkule. Stormen er langvarig og i perioder blusser den opp og produserer dramatiske røykskyer som siden forsvinner. Stormen fikk navnet i september 2004 på grunn av sin uvanlige form.

Stormen ligner på den store røde flekken på Jupiter.

Stormen har en rekkevidde på 3200 km eller mer, og kan sammenlignes med de elektriske tordenværene på jorden. Den henter sin energi i de dype lagene av Saturns atmosfære og produserer radiobølger. Disse reflekteres under utbrudd som kort statisk elektrisitet. Dette fikk romsonden Cassini til å oppdage den.

*Cassini* oppdaget et utbrudd av radioutslipp da Dragon Storm begynte å stige over horisonten i løpet av planetens nattetid. Utbruddet stoppet da det traff sollyset. I løpet av Saturns nattetid starter stormen; så snart den treffer sollys, stopper den helt opp. Dette mønsteret gjentar seg, og går av og på i noen uker mens Saturn roterer.

## Referanser


## Eksterne lenker
* Astronomy Picture of the Day: Saturns Dragon Storm, apod.nasa.gov, 25. februar 2005
*
Tollef Olsen Lund

**Tollef Olsen Lund** (født 1808 på Lund i Rakkestad, død 1. oktober 1885 samme sted) var en norsk politiker. Han var stortingsrepresentant for Smaalenenes amt i periodene 1854-56 og 1871-79, samt vararepresentant i 1862-64, da han møtte fast etter at Haagen Ludvig Bergh døde 10. mars 1863. Han var også ordfører i Rakkestad i 1852-55 og 1862-65.

På Stortinget var han de første to årene medlem av decisionskomiteen og fra 1863 gage- og pensionskomiteen. De siste seks årene på Stortinget var han medlem av Lagtinget. Av yrke var han gårdbruker.

## Referanser


## Kilder
* Tallak Lindstøl: *[http://urn.nb.no/URN:NBN:no-nb_digibok_2006120501104 Stortinget og statsraadet 1814-1914. 1ste bind, 2den del]*. Steen'ske Bogtrykkeri, Kristiania 1914 (s. 563, digitalisert av Nasjonalbiblioteket)
* Torleiv H. Toftedahl og Carl M. Krosby: *[http://urn.nb.no/URN:NBN:no-nb_digibok_2010110806067 Rakkestad herred 1814-1914]*. E. Sem, Fredrikshald 1914 (s. 122 og 126, digitalisert av Nasjonalbiblioteket)
* Biografi hos Norsk samfunnsvitenskapelig datatjeneste (besøkt 13. oktober 2012)

## Eksterne lenker
*
Emanuel

**Emanuel** er et hebraisk mannsnavn (עִמָּנוּאֵל, **Emmanuel** eller **Imanu'el**) med betydningen «Gud er med oss». *Emmanuel* er den franske og engelske formen av navnet, mens *[[Manuel]]* er den spanske og tyske formen.

## Utbredelse
Navnet *Emanuel* var mest brukt i i Norge i 1890-årene og igjen i 2010-årene og hadde en popularitetstopp med 0,1 % i 1888.

Navnevarianten *Emmanoyíl (Εμμανουήλ)* er svært vanlig i Hellas, og formen *Emmanuel* er vanlig i Frankrike.

|}

## Kjente personer med navnet
Personene i listen er ordnet kronologisk etter fødselsår.

* Emanuel Swedenborg (1688–1772), svensk naturvitenskapsmann
* Carl Philipp Emanuel Bach (1714–1788), tysk komponist
* Viktor Emanuel I av Sardinia (1759–1824), konge av Sardinia
* Emanuel de Thygeson (1772–1860), dansk-norsk godseier og embedsmann
* Viktor Emanuel II (1820–1878), først konge av Sardinia, siden den første kongen av det forente Italia
* Emanuel Lasker (1868–1941), tysk sjakkspiller
* Viktor Emmanuel III av Italia (1869–1947), konge av Italia
* Emanuel Vigeland (1875–1948), norsk billedkunstner
* Trygve Emanuel Gulbranssen (1894–1962), norsk forfatter, forretningsmann og journalist
* Gunnar Emanuel Sträng (1906–1992), svensk politiker og finansminister
* Emanuel Steward (1944–2012), amerikansk bokser
* Emanuel Ax (f. 1949), polsk-amerikansk pianist
* Emmanuel Jal (f. 1980), sørsudansk musiker
* Emanuel Pogatetz (f. 1983), østerriksk fotballspiller
* Emmanuel Adebayor (f. 1984), togolesisk fotballspiller
* Emanuel Feinberg (f. 1985), norsk advokat og klimaforkjemper
* Emanuel Derman, sørafrikansk akademiker og forfatter

## Annen bruk av navnet
* Emanuel Hjort, og boken i samme serie

## Navnedag
*Emanuel* har navnedag i flere land, oftest 26. mars, men har ikke noen norsk navnedag.

## Referanser


## Eksterne lenker
Gerry Peyton

**Gerald Joseph Peyton** (født 20. mai 1956 i Birmingham i England) er en irsk tidligere fotballspiller og senere trener som spilte målvakt i sin aktive karriere. Han er mest kjent for sine opphold hos klubbene Fulham FC og AFC Bournemouth, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.

## Klubbkarriere
Peyton begynte sin profesjonelle fotballkarriere hos Burnley FC i 1975, hvor han fikk 30 seriekamper fordelt over to sesonger. I desember 1976 ble han solgt til Fulham FC på en overgangssum verdt £35 000 som erstatning for en langtidsskadet Peter Mellor. Hos Fulham etablerte han seg raskt på førstelaget, spilte over 340 seriekamper fordelt på ni sesonger, og fikk sin landslagsdebut for Irland i samme periode. På høsten 1983 ble han lånt ut til Southend United FC, hvor han fikk tildelt ti seriekamper.

I 1986 gikk Peyton på en fri overgang til AFC Bournemouth, som da var under ledelse av Harry Redknapp. Her ble han en av klubbens viktigste førstelagsspillere og spilte over 200 seriekamper over fem sesonger. I 1991 ble han solgt til Everton FC for £80 000, hvor han i realiteten var backup for den walisiske landslagsspilleren Neville Southall. Over de neste to årene ble Peyton lånt ut til klubbene Bolton Wanderers FC, Norwich City FC, Brentford FC og Chelsea FC, hvor han med unntak av Brentford-oppholdet, fikk lite spilletid. 

I 1993/1994-sesongen meldte han overgang til West Ham United FC, hvor han ble tiltenkt rollen som backup for klubbens sisteskanse Ludek Miklosko, men han fikk ingen seriekamper og la deretter opp som aktiv fotballspiller ved sesongslutt.

## Landslagskarriere
På grunnlag av sine irske foreldre fikk Peyton sin landslagsdebut for  i 1977 mot . Han ble siden tatt ut i troppen til EM i fotball 1988 av landslagstrener Jack Charlton, men var i realiteten backup for Packie Bonner og fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt fikk Peyton 33 landskamper for Irland.

## Trenerkarriere
Etter at Peyton la opp som fotballspiller ble han målvaktstrener, først for klubbene Jubilo Iwata og Vissel Kobe i Japan, deretter hos den svenske klubben AIK. I Vissel Kobe arbeidet han under engelskmannen Stuart Baxter, og dette samarbeidet ble siden videreført i AIK. Rundt 2000-tallet returnerte han til England, hvor han ble ansatt som målvaktstrener for sin tidligere klubb Fulham. I juli 2003 ble han ansatt hos naborivalen Arsenal FC under Arsène Wenger.

## Referanser


## Eksterne lenker
* 
*  Footballdatabase.eu – Player, Gerry Peyton
*  National-football-teams.com – Gerry Peyton – Spillerprofil
Jon-Rolf Næss

**Jon-Rolf Næss** (1962–2025) var en norsk politiker (Ap). Han var ordfører i Bykle kommune fra 2011 til 2023.

Før valget i 2011 var han lærer og rådgiver på Hovden Skigymnas/Setesdal videregående skole, avdeling Hovden, hvor han underviste i naturfag, geografi, kommunikasjon og service og kroppsøving. Næss kom fra Eydehavn. Han tok sin lærerutdanning på Kristiansand lærerhøgskole, hvor han var ferdig i 1986, og siden 1988 arbeidet han på Hovden. Han var medlem av Bykle kommunestyre i tre perioder og var Arbeiderpartiets ordførerkandidat  i Bykle 2011, 2015 og 2019.

## Referanser
Toward the Within

***Toward the Within*** er det britisk-australske bandet Dead Can Dances eneste offisielle konsertalbum. Det består av 15 låter, hvorav kun fire er fra tidligere utgitte album. To av låtene ble senere spilt inn i studio og utgitt på Lisa Gerrards første solo-album «The Mirror Pool».

Albumet ble spilt inn i en takning, og utgitt både på LP, CD og som video. Videoutgaven inkluderer et intervju med Perry og Gerrard, mikset inn mellom opptredenene.

## Medvirkende
* Brendan Perry (vokal, perkusjon, gitar, fløyte, yangqin
* Lisa Gerrard (vokal, yangqin, perkusjon)
* Lance Hogan (gitar)
* Andrew Claxton (keyboard, perkusjon)
* John Bonnar (keyboard, perkusjon)
* Rónán Ó Snodaigh (perkusjon)
* Robert Perry (perkusjon, fløyte, gitar)

## Sporliste

#«Rakim» &ndash; 6:25
#«Persian Love Song» &ndash; 2:56
#«Desert Song» &ndash; 4:20
#«Yulunga (Spirit Dance)» &ndash; 7:12
#«Piece for Solu Flute» &ndash; 3:34
#«The Wind That Shakes the Barley» &ndash; 3:12
#«I am Stretched On Your Grave» &ndash; 4:38
#«I Can See Now» &ndash; 2:56
#«American Dreaming» &ndash; 4:55
#«Cantara» &ndash; 5:15
#«Oman» &ndash; 5:49
#«The Song of the Sibyl» &ndash; 4:31
#«Tristan» &ndash; 1:48
#«Sanvean» &ndash; 4:05
#«Don't Fade Away» &ndash; 6:12

## Eksterne lenker
*
Johannes Lien

**Johannes Einar Christensen Lien** (1838–1917) var en norsk venstrepolitiker og gårdbruker på Lien i Rakkestad. Han var stortingsrepresentant for Smaalenenes amt 1880–1888 og 1892–1894.

Han gikk landbruksskole og overtok farsgården Lien i 1860.

Johannes Lien var varaordfører i to år, deretter ordfører i Rakkestad 1870–1898. Han møtte som ordfører også på amtstinget og satt i amtsutvalget/amtsformannskapet. Han satt i tilsynskommisjonen for Smaalensbanen 1883–1899 og i amtsskattekommisjonen.

På Stortinget satt han i Stortingets veikomité i tre perioder, i Stortingets budsjettkomité i én periode, i Lagtinget fra 1883 og i riksretten 1883–1884.

Han satt i styret for Norges Banks avdeling i Fredrikshald fra 1896 til 1915.

## Referanser


## Eksterne lenker
*
Light It Up (album)

***Light It Up*** er et musikkalbum fra Rev Theory, utgitt 10. juni 2008. Det er deres første album under plateselskapet Interscope Records. Albumet nådde 74.-plass  på Billboard 200 28. juni 2008. Per februar 2012 har albumet solgt 132 000 kopier.

## Sporliste
Alle sangene er skrevet av Rev Theory

#«Hell Yeah» &ndash; 4:07
#«Favorite Disease» &ndash; 3:41
#«Light It Up» &ndash; 4:13
#«Broken Bones» &ndash; 4:26
#«Kill the Headlights» &ndash; 3:15
#«Wanted Man» &ndash; 3:41
#«Ten Years» &ndash; 3:43
#«Falling Down» &ndash; 4:05
#«You're the One» &ndash; 4:20
#«Far from Over» &ndash; 3:59
**Wal-Mart Edition Bonus Track (Digital Download)**
#«Light It Up» (akustisk) &ndash; 4:14

## Referanser


## Eksterne lenker
*
Kriváň

**Kriváň** er et fjell i den slovakiske delen av Høye Tatra. Med sine 2494 moh. er fjellet et av de høyeste i Karpatene. På grunn av sin karakteristiske form er fjellet blitt et viktig nasjonalt symbol i Slovakia. 

Fjelltoppen er lett tilgjengelig til fots via flere stier og er et populært turmål. Kriváň kan bestiges på 3–4 timer fra *Podbanské*, *Tri studničky* eller Štrbské Pleso.

I 2005 ble et bilde av fjellet valgt til baksiden av de laveste verdiene av de slovakiske eurocentmyntene.

## Referanser


## Eksterne lenker
*
Jenny Tonge

**Jennifer Louise «Jenny» Tonge**, baronesse Tonge, (født 19. februar 1941 som Jennifer Louise Smith) er en britisk lege, liberal politiker og baronesse, som sitter i Overhuset. Hun ble utnevnt til «life peer» som baronesse Tonge i 2005 som representant for Liberaldemokratene. Hun var medlem av Underhuset som representant for valgkretsen Richmond Park fra 1997 til 2005. Hun var Liberaldemokratenes talskvinne for helse fra 2009 til 2010, og er kjent som tilhenger av fri abort og stamcelleforskning. Hun er også en sterk støttespiller for palestinernes rettigheter og kritiker av Israel.

## Referanser


## Eksterne lenker
* 
* Baroness Tonge, parliament.uk
Leiv Rygg Langerak

**Leiv Rygg Langerak** (født 19. juli 1967, død 15. september 2022) var en norsk politiker som var ordfører i Bygland kommune. Han representerte Senterpartiet og overtok etter Knut A. Austad.

Han gikk på Hornnes gymnas og Voss folkehøgskole. Etter siviltjeneste i Noregs Bygdeungdomslag i Nordland hadde han flere lærerjobber i Nord-Norge før han tok utdanning innen organisasjon og administrasjon, personaladministrasjon og kommunal økonomi og ledelse. Det meste av dette tok han på Høgskolen i Nordland, men han hadde også eksamen fra Høgskolen i Nord-Trøndelag og Høgskolen i Finnmark. Han var journalist i avisa Setesdølen et år, ellers jobbet han for det meste med kommunal administrasjon, personalarbeid og saksbehandling. Langerak var sønn av tidligere ordfører i Bygland Magnhild Rygg.

## Referanser
Radio P5 Telemark

**Radio P5** er en lokalradio som sender fra Notodden. Kanalen tilbyr også nettradio. Kanalen kjøpte opp Radio Notodden 5. mars 2012. 

Programlederne som jobber for Radio P5, er Frode Stian Andersen, Jan-Christian Nordahl, Kjell Bekkelund og Thomas Neraasen. Frode Stian Andersen er også daglig leder. 

## Frekvenser
*FM 99,3: Notodden
*FM 88,5: Lifjell

## Eksterne lenker
*
Kristian Edvart Johannesen Jahren

**Kristian Edvart Johannesen Jahren** (født 17. januar 1865 på Jahren i Rakkestad, død 12. august 1937 samme sted) var en norsk politiker (H). Han var ordfører i Rakkestad 1908-16, og stortingsrepresentant for Smaalenenes amt 1916-18.

Han overtok farsgården i 1895, og var medeier i sagbruk og teglverk. Jahren var blant annet overformynder i Rakkestad 1916-25, formann i Norske gjensidige Brannkassers Forbund 1918-27 og nestformann i Norske Melkeprodusenters Landsforbund 1918-32. Han var også formann i Smaalenenes Skyttersamlag 1888-1907. På Stortinget var han medlem i protokollkomiteen og komiteen etter grunnlovens § 75, litr. f. og g.

Kristian E. Jahren var bror av Gunder Anton Jahren, som var stortingsrepresentant, landbruksminister og ordfører i Hobøl.

## Referanser


## Kilder
* Vilhelm Haffner: *[http://urn.nb.no/URN:NBN:no-nb_digibok_2007060100024 Stortinget og statsrådet 1915-1945 - Bind 1 Biografier]*. Oslo 1949 (s. 364-365, digitalisert av Nasjonalbiblioteket)
* Biografi hos Norsk samfunnsvitenskapelig datatjeneste (besøkt 13. oktober 2012)

## Eksterne lenker
*
Turid Opedal

**Turid Opedal** (født 4. august 1943) er en norsk lokalpolitiker for Arbeiderpartiet som fra 2010 til 2011 var ordfører i Tinn. 

Opedal er oppvokst i Odda, men har bodd i Telemark i voksen alder. Hun har tatt utdannelse innen ledelse og har jobbet i helse- og sosialsektoren og et attføringsbedrift.

Hun kom inn i kommunestyret på slutten 1980-tallet og har også sittet tre perioder i fylkestinget. I perioden 1997–2001 var hun vararepresentant til Stortinget. Hun har engasjert seg i kampen for Rjukan sykehus.

Hun ble ordfører i 2010 etter at Erik Haatvedt avgikk ved døden.

## Referanser


## Eksterne lenker
*
Liste over ordførere i Rollag

Dette er en **liste over ordførere i [[Rollag]]** kommune i Buskerud.

Kommunen ble opprettet da formannskapslovene ble innført i 1837. I 1858 ble Nore kommune utskilt fra Rollag. Den gjenværende delen av Rollag hadde da 1869 innbyggere.

## Referanser
Wolf Children

***Wolf Children*** (alternativ tittel: *The Wolf Children Ame and Yuki*, japansk: *おおかみこどもの雨と雪 Ōkami Kodomo no Ame to Yuki*) er en japansk animasjonsfilm fra 2012. Den er skrevet og regissert av Mamoru Hosoda, og forteller om oppveksten til de to barna Ame (Regn) og Yuki (Snø) som kan forandre seg til ulver.

Filmen hadde verdenspremiere i Paris 25. juni 2012, og hadde ordinær kinopremiere i Japan 21. juli 2012. Den ble sett av 276&nbsp;326 personer i åpningshelga, og var den nest mest sette filmen på kino. Etter fire uker hadde den spilt inn 1,6 milliarder yen.

Filmen ble vist under Film fra Sør i 2012, hvor den vant både hovedprisen Sølvspeilet og publikumsprisen. Filmen settes opp til ordinær kinodistribusjon 15. november 2013.

## Handling
I Tokyo blir en student, Hana, forelsket i en gåtefull mann. Mannen avslører at han kan forvandle seg til en ulv, og de får etter hvert to ulvbarn: Datteren Yuki og sønnen Ame. Like etter blir faren drept i en ulykke når han jakt etter mat til barna deres. Hanas liv som alenemor er vanskelig. Yuki og Ame bytter ofte mellom deres menneskelige og ulveform, og Hana må skjule dem fra resten av verden. Etter at hun får besøk fra sosialarbeidere som er bekymret for barna, flytter de til landsbygda vekk fra nysgjerrige naboer. Hun arbeider hardt for å reparere et falleferdig hus, og samtidig dyrke deres egen mat.

Med hjelp fra en gammel mann som heter Nirasaki, lærer hun å dyrke tilstrekkelig mat, og blir etter hvert venn med noen av lokalbefolkningen. En dag drukner Ame nesten i en elv, etter å ha prøvd å få tak i fisk. Mn Yuki redder ham, og Ame blir mer trygg på sine evner som ulv. Yuki ønsker å gå på skole som vanlige barn. Hana godtar dette, så lenge Yuki holder ulven i seg hemmelig. Yuki får snart venner ved skolen. I mellomtiden er Ame mer interessert i skogen, og får hjelp fra en eldre rev om overlevelse i naturen. I fjerde klasse begynner en ny student i Yukis klasse, Sōhei, som innser at noe er merkelig med henne. Når han forfølger og trakasserer henne, blir Yuki sint og forvandler seg til en ulv. Hun skader ham, og han får et arr på høyre øre. Men Sōhei påstår at en ulv angrep ham, og dekker over for Yuki.

## Referanser


## Eksterne lenker
* 
*
Keith Campbell

**Keith Henry Stockman Campbell** (1954–2012) var en britisk professor i biologi, kjent for å ha vært medlem av den forskningsgruppa som i 1996 ble de første til å klone et pattedyr, sauen Dolly, fra en voksen differensiert pattedyrcelle.

Keith Campbell avla en bachelorgrad i mikrobiologi ved University of London i 1978. Han ble etter noen kortere jobber ansatt ved Marie Curie Institute hvor han etterhvert fikk et stipend og avla doktorgraden på en avhandling med navn «Aspects of cell cycle control in Yeast and Xenopus» ved University of Sussex i 1986.

Fra 1991 var han ansatt ved Roslin Institute som bedriver forskning på dyr.

I 1997 offentliggjorte Campbell sammen med kollegaen Ian Wilmut at Dolly, det første pattedyret til å ha blitt klonet av et voksent pattedyr var blitt født i Skottland sommeren før.

Fra 1999 var han professor ved Universitetet i Nottingham. Han døde 5. oktober 2012.

## Referanser


## Eksterne lenker
* BIOGRAPHY: Keith H. S. Campbell, BSc D.Phil University of Nottingham
* Margalit Fox: Keith Campbell, Cloner of Sheep, Dies at 58 New York Times, 12. oktober 2012
Jerome Sinclair

**Jerome Terence Sinclair** (født 20. september 1996) er en engelsk fotballspiller som fra 30. juni 2021 er klubbløs.

Han er den yngste fotballspilleren som noensinne har spilt for Liverpool sitt A-lag. Han debuterte i en ligacupkamp mot West Bromwich Albion i 2012, bare 16 år og seks dager gammel. Han spiller ikke fast på A-laget til Liverpool FC, men spiller for deres U-21 og U-18 lag.

## Referanser


## Eksterne lenker
* 
* 
* Sinclairs landslagsprofil hos FA